elektronisk post
Elektronisk post bruges ofte som et andet ord for e-mail. I juridisk forstand bruges betegnelsen elektronisk post dog om enhver meddelelse i form af tekst, stemmegengivelse, lyd eller billede, som sendes via et offentligt kommunikationsnet, og som kan lagres på nettet eller på modtagerens terminaludstyr, indtil meddelelsen hentes af modtageren. Definitionen gives i Markedsføringslovens § 2, nr. 15.